****

**Miskolc - Szirmai Református Általános Iskola, AMI és Óvoda**

**OM 201802**

e-mail: refiskola.szirma@gmail.com

3521 Miskolc, Miskolci u. 38/a. Telefon: 46/405-124; Fax: 46/525-232

A Miskolc-Szirmai Református Általános Iskola, AMI és Óvoda (3521 Miskolc, Miskolci u. 38/a)

országos csapatversenyt hirdet

**„Környezetismeret-környezetvédelem”**

címmel 2-4. osztályos tanulók,

**„Természetismeret-környezetvédelem”**

címmel 5-6. osztályos tanulók

számára. A versenyre évfolyamonként 3-3 fős csapatok jelentkezését várjuk.

*A verseny menete:*

**I. rész: Levelezős fordulók**

A verseny első része 3 levelezős fordulóból áll. A levelezős fordulók feladatsorait iskolánk honlapjáról ([www.tirek.hu/lap/szirmairefi](http://www.tirek.hu/lap/szirmairefi)) lehet letölteni (az I. forduló feladatsorait 2017. november 20-án, a II. fordulóét 2018. január 15-én, a III. fordulóét 2018. február 19-én). A levelezős fordulók feladatait a csapatok közösen oldják meg, minden csapattól 1 megoldott feladatsort várunk vissza iskolánkba a feladatsorokon szereplő határidőig. Kérjük a csapatokat, a feladatsorokat nyomtassák ki, oldják meg és küldjék el postán iskolánk címére (Miskolc-Szirmai Református Általános Iskola, AMI és Óvoda, 3521 Miskolc, Miskolci u. 38/A). A levelezős fordulókban mindig találhatnak a tanulók olyan feladatokat, amelyek a tananyaghoz kapcsolódnak, s könyvtári, ill. interneten történő búvárkodást igényelnek. Természetesen ezekhez a feladatokhoz mindig megadjuk a szakirodalmat.

A levelezős fordulók kijavított feladatsorait iskolánkban megőrizzük, kérésre beszkennelve visszaküldjük a csapatoknak.

**II. rész: Döntő**

A levelezős fordulókban évfolyamonként külön-külön a legjobb eredményt elérő csapatokat hívjuk iskolánkba a döntőre az alábbiak szerint:

* 25-nél több csapat jelentkezése esetén 10-10 csapatot,
* 25-nél kevesebb csapat jelentkezése esetén 6-6 csapatot.

Ha egy osztályból több csapat bejutna a döntőbe, a nevelő dönti el, melyik az az egy csapat, amelyik a döntőn részt vesz.

A verseny **nevezési díja:** 2.500 Ft/csapat, melyet **2016. október 20-ig** legyenek szívesek iskolánkba megküldeni rózsaszín postautalványon, vagy átutalással az alábbi bankszámlaszámra: 11734004-20502786-00000000 (OTP Bank). Amennyiben a nevezési díjat átutalással rendezik, a közlemény rovatban legyenek szívesek feltüntetni az iskola pontos nevét és a csapatok számát.

Ha versenyünk felkeltette érdeklődésüket, kérjük jelentkezésüket a mellékelt jelentkezési lapon az alábbi elérhetőségek valamelyikén **legkésőbb 2017. október 15-ig** tegyék meg:

Levelezési cím: Miskolc-Szirmai Református Ált. Isk., AMI és Óvoda

3521 Miskolc, Miskolci u. 38/a

E-mail: [refiskola.szirma@gmail.com](mailto:refiskola.szirma@gmail.com)

Érdeklődni, a versenyre jelentkezni az alábbi elérhetőségeken keresztül is lehetőség van:

* 2-4. évfolyamos verseny – Farkas Lászlóné:
  + e-mail: [lfarkas396@gmail.com](mailto:lfarkas396@gmail.com),
  + telefon: 70/548-70-34
* 5-6. évfolyamos verseny – Kovács Eleonóra:
  + e-mail: [kulinori56@gmail.com](mailto:kulinori56@gmail.com)
  + telefon: 70/316-90-54

Ha versenyünkkel kapcsolatban bármilyen kérdésük merül fel, szívesen állunk rendelkezésükre a fent megadott elérhetőségeken, illetve iskolánk telefonján (46/405-124).

Miskolc, 2017. szeptember 15.

Szervezők